ওড়িশার রন্ধনশৈলী
ওড়িয়া রন্ধনশৈলী হল ভারতের ওড়িশা রাজ্যের রন্ধনপ্রণালী। অন্যান্য আঞ্চলিক ভারতীয় রন্ধনপ্রণালীর তুলনায় ওড়িয়া খাবারে কম তেল ও মশলা ব্যবহার করা হয় এবং এটি সুস্বাদু হয়ে থাকে। ভাত এই অঞ্চলের প্রধান খাদ্য। কিছু খাবারে সরিষার তেল দিয়ে রান্না করা হয়। কিন্তু মন্দিরে ঘি (গরু দুধ দিয়ে তৈরি) দিয়ে রান্না পছন্দ করা হয়। আগেরকার দিনে খাবার তামার প্লেট বা সাল পাতা দিয়ে তৈরি ডিসপোজেবল প্লেটে পরিবেশন করা হত। ওড়িয়া রাঁধুনিরা, বিশেষ করে পুরী অঞ্চলের, হিন্দু শাস্ত্র অনুসারে খাবার রান্না করার ক্ষমতার কারণে অনেক বেশি চাহিদা ছিল। উনিশ শতকে বাংলায় অনেক ওড়িয়া বাবুর্চি নিযুক্ত ছিল এবং তারা তাদের সাথে অনেক ওড়িয়া খাবার নিয়ে গিয়েছিল। এদের খাবারে দই ব্যবহার করা হয়। এই অঞ্চলের অনেক মিষ্টি ছানা (পনির) ভিত্তিক।